作者:盧綸
標題:雜曲歌辭：天長地久詞
內容:玉砌紅花樹，香風不敢吹。春光解天意，偏發殿南枝。虹橋千步廊，半在水中央。天子方清暑，宮人重暮妝。辭輦複當熊，傾心奉上宮。君王若看貌，甘在眾妃中。雲日呈祥禮物殊，北庭生獻五單於。塞天萬裡無飛鳥，可在邊城用郅都。臺殿雲涼風日微，君王初賜六宮衣。樓船罷泛歸猶早，行道才人鬥射飛。